מאופק אל אופק
עוד מעט ויכסיף גם הים האפל ; הנמל פנסיו יאסוף ; וצפירת הספינה תיבב תיבב ; למסע הארוך לבלי סוף ; ואני אעמוד אז בקצה הספון ; ואת-על החוף מנגדי ; החובל יאותת והעוגן ירום ; וככה אשיר לבדי ; מאופק אל אופק נשבעתי לים ; אותך לא אחרת אוהב לעולם ; אותך לא אחרת אוהב לעולם ; ותישק ספינתי לנמלים רחוקים ; יקרצו אורותם לי שלום ; ושיכר-פונדקים ונערות מלחים ; ועשן מקטרות כחלום ; ואני שם אשב וכוסי הריקה ; תטפטף עוד טיפות על ידי ; ודמותך מנגדי תחייך תחייך ; וכך אפזם לבדי ; מאופק אל אופק נשבעתי לים... ; ויבואו גם היום ואשוב מן הים ; האפל המכסיף הכחול ; ושחפים לבנים לי ישאו ברכתם ; ועל תורן יכו במחול ; ואני עם אבק מלח-ים בשערי ; ושזוף מסערות וחמה ; אז אליך אקרב ובעינייך אביט ; וחרש אלאט בדממה ; מאופק אל אופק נשבעתי לים...; 